Klokken 13.00 torsdag middag startede grundlovsforhøret for den 33-årig manden, der onsdag aften angiveligt bankede en 28-årig mand med et baseball bat i Frederikshavn. Manden var sigtet for vold og muligt røveri, og torsdag eftermiddag blev han idømt 14 dages varetægtsfængsling, mens sagen efterforskes videre. Politiet meddelte, at man yderligere ledte efter to medgerningsmænd, som man havde identiteten på, dem leder politiet fortsat efter, da de som fortsat ikke har henvendt sig. Dørene var lukket under grundlovsforhøret på politiets opfordring, men anklager i sagen - Malene Lund Andersen - fortæller til TV2 Nord, at manden nægtede sig skyldig. Sigtelsen bygger på, at den 33-årige mand sammen med to medgerningsmænd på 28 og 29 år mødte op i en 28 årig mands lejlighed på Enghavevej i Frederikshavn omkring klokken 20.00 onsdag aften. Her skulle de have slået den 28-årige mand på kroppen og i hovedet med knytnæveslag og et baseball bat, oplyste Politikommissær Peter Skovbak, der er leder af efterforskningscenter Frederikshavn, til Kanalfrederikshavn.

Opsummering:
Den 33- årige mand, som onsdag aften angiveligt bankede en 28-årig mand i Frederikshavn, mødte i dag op i retten i Hjørring.